stanford-oval/wikipedia huggingface dataset:
הידרופוניקה
הערות שוליים

1 2  צמחים בלי קרקע - על גגות ואדמת טרשים, המשקיף, 26 באוגוסט 1945
↑  גידולי ירקות בלי אדמה, הַבֹּקֶר, 9 במאי 1941
↑  אין הצדקה למגבית נפרדת של הדתיים, על המשמר, 28 בדצמבר 1951
↑  מאיר שורץ, זכרונות על ראשית הגידולים במצע מנותק / פרופ' מאיר שורץ, באתר מכון שלמה אומן
↑  תחנת "הידרופוניקה" בירושלים לגידול ירקות ללא אדמה, למרחב, 13 ביולי 1955
↑  נוסדה האגודה להידרופוניקס, חרות, 12 במאי 1957
א. זית, גידולי מים - עזרה לשנת השמיטה, שערים, 18 בנובמבר 1951
↑  נועם (דבול) דביר, חקלאות 2018:מחשב להשקיה ותותים על הקיר, באתר ישראל היום, 18 במאי 2018
↑  שו"ת יחוה דעת חלק ו סימן יב. וחולק עליו האור לציון ב יד יג.
| --- | --- |
בקרת זהויות :  NLI: 987007533732905171  BNE: XX524766  BnF: cb11942206s (data)  GND: 4026308-3  LCCN: sh85063484  NDL: 00571563  NKC: ph136994 
גידול צמחים באדנית הידרופונית עם מצע טוף בגינה הקהילתית במוזיאון הטבע בירושלים
פודיניצ'ניה

פודיניצ'ניה (באנגלית: Fodinichnia; ביחיד: fodinichnion) הם מאובני עקבות שנוצרו על ידי אוכלי רקבובית שחפרו באזורים שלימים נהיו המשקעים, בחיפוש אחר מזון. הם נוטים לדפוסים חוזרים (כגון כונדריטים, Chondrites) או ספרייטים (spreites, למשל ריזוקוראליום, Rhizocorallium), שזו הצורה שמשקפת את אסטרטגיית ההזנה השיטתית שבה משתמש האורגניזם כשהוא סורק את המשקעים. היווצרות משקעים גורמת לרוב למבנים ללא חלקים חופפים, שכן האורגניזם שלימים נוצר ממנו המשקע, נהג לייעל את דרך ההזנה שלו על ידי הימנעות ממעבר באותו אזור יותר מפעם אחת. התנהגות הימנעותית זו נקראת פובוטקסיס (phobotaxis).
צורת הפודיניצ'ניה יכולה להניב עדות לסביבת ההיווצרות של המשקעים שבהם הם נוצרו. לדוגמה, עקבות עם ענפים מתפתלים עשויות לשקף תנאי סביבה דלים בחומרי תזונה, והם מעידים על כך שהאורגניזם היה צריך לבלוע יותר חומרי תזונה ולנוע יותר על מנת לרכוש את אותה כמות הזנה, לעומת סביבה עשירה בחומרי מזון, שבה היה די בתנועה ישרה כדי לצרוך את המזון המספק לשם קיום.
ראו גם

מאובן עקבות
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
עמי מנדלמן

| --- | --- |
עמי מנדלמן 2012
עמי מנדלמן 2012
 לידה:  24 באוגוסט 1950 (בן 74) חיפה, ישראל 
 שם לידה:  עמיקם מנדלמן 
 מוקד פעילות:  ישראל 
 תקופת הפעילות:  מ-1975 
 שפה מועדפת:  עברית 
 שיתופי פעולה בולטים:  הכל עובר חביבי
 צאצאים:  רועי מנדלמן, דניאל ק. מנדלמן, יונתן מנדלמן 
 פרופיל ב-IMDb
 
עמי מנדלמן (משמאל) עם שלומית אהרון יובל דור וקיקי רוטשטיין בהרכב "הכל עובר חביבי"
עמיקם (עמי) מנדלמן (נולד ב-24 באוגוסט 1950) הוא זמר, שחקן, קריין, במאי ומדבב ישראלי.
ביוגרפיה

מנדלמן יליד שכונת הדר הכרמל שבחיפה, שם עוצבה ילדותו עד גיל 14 עת עברה משפחתו לגור במרכז הכרמל.
אמו אסתר (לבית בורמן אחות בכורה לחיה ואריה) נולדה בסטולין שבפולין בשנת 1925. עלתה בגיל 12 לארץ עם משפחתה בעליה לגאלית של תנועת גורדוניה בשנת 1936.
אביו מאיר מנדלמן נולד בשנת 1921 בסטופניצה שבפולין. אביו עלה ללא משפחתו כנער בן 14 (שרובה נספתה בשואה) בעליה בלתי לגאלית של תנועת בית"ר באניית פאריטה שיצאה מנמל קונסטנצה ב-1939 ערב פרוץ מלחמת העולם השנייה והתגייס לאצ״ל ובהמשך לחטיבת גבעתי בצה״ל שנלחמה בגזרת הדרום במלחמת העצמאות.
הוריו הכירו ונישאו בחיפה ועברו בשלום את קרבות שחרור העיר חיפה למעט קליע שנורה מכיוון שכונת ואדי ניסנאס ונשאר תקוע בקיר הסלון כמורשת לדור הבא שנולד היישר לתקופת הצנע של שנות החמישים.
הוריו של עמי שהפרוטה לא הייתה מצויה בכיסם אהבו מוזיקה ושלחו אותו בגיל 10 ללמוד נגינה באקורדיון אצל מורה פרטי.
לקראת גיל 13 נחשף עמי למהפכה המוזיקלית שהובילו להקות בריטיות בהובלת הביטלס בעולם והחל ללמוד ולנגן בגיטרה.
בגילאי 15–18 הקים יחד עם אחיו ינקי מנדלמן להקת קצב שנקראה ״העטלפים״ שהופיעה בכרמל בפני סטודנטים ומרכזי נוער.
בשנת 1968 עבר בהצלחה את הבחינות למדור ההפקות של הלהקות הצבאיות ולאחר שרות של שנה במלחמת ההתשה בסיני ביחידת טילי הוק התקבל ללהקת התותחנים, שם הכיר את יובל דור וקיקי רוטשטיין ובמהלך הופעותיהם במסגרת המופע "לה בומבה: (עם הלהיט "פרחים בקנה") יצרו את שלישית "אף אוזן גרון". השלישייה הוציאה תקליט יחיד ומתוכו הצליחו שלושה שירים במצעדי הפזמונים, "שלא יגמר לי הלילה" (מילים: יהודה שביט לחן: מתי כספי) "עושים היסטוריה" (מילים: יובל דור לחן: עמי מנדלמן) "שמש אחת" (מילים: יובל דור לחן: גילי דור) שזהו גם שם התקליט.
השלישייה הופיעה בטרם שחרורה מהצבא בכמה הופעות אזרחיות עם יוני רכטר על הפסנתר, רמי בלאופרב על הבס, גילי דור על הגיטרה ורפי מנדלמן על התופים (שהופיע בהמשך גם עם להקת "הכל עובר חביבי"). בשנת 1975 המפיק אמנון ברנזון חיבר אותם ביחד עם הזמרת שלומית אהרון למופע נוסטלגי בשם "הכל עובר חביבי" שמאוחר יותר נהפכה ללהקה מצליחה.
מנדלמן זכה לכינוי העממי "ההוא עם השפם" בזכות שפמו שהפך למעין סמל שלו.
מנדלמן נשוי ואב לשלושה: דניאל, יונתן ורועי העוסקים גם הם בדיבוב.
דיבוב

מנדלמן הוא מהמדבבים הוותיקים בישראל. דיבב, בין היתר, בסרטים קלאסיים של חברת וולט דיסני כגון לואי מלך הקופים וזיגי הנשר בשני סרטי "ספר הג'ונגל", את העורב השמן ב"דמבו הפיל המעופף", את פומבה בטרילוגיית "מלך האריות" ובסדרת הטלוויזיה "טימון ופומבה", "תינוקות בצמרת" ואת קרצ'אק ב"טרזן". כמו כן דיבב ב"עולם סחרחר", ב"הקוסם", ב"סוסלנד", ביצע את שיר הפתיחה של סדרת הילדים "בראם" בשנת 2004, את דמותו של מר קראב ב"בובספוג מכנסמרובע" וגם את הפתיח של הסדרה, ג'גרנאוט מ"אקס-מן", בלואגארד קיו קאזו ב"בית פוסטר לחברים דמיוניים" בערוץ לוגי, גיבור הסדרה "איירון מן", הפוקדע המספר ב"פוקימון", את קוטאל בסדרת האנימה "שינזו", את לורד גרמדון וסנסיי וו מנינג'גו, את שליט האש אוזאי מאווטאר: כשף האוויר האחרון, את מקיטה (וג'יטה במקור) בדרגון בול Z, GT, סופר והסרטים ואת קלמפ ובנט בגלקטיק פוטבול. החל משנות התשעים מדבב את קולו של גופי בסרטי האנימציה של חברת וולט דיסני, והחל מסופן של אותן השנים את דאפי דאק במקום אבי פניני בסרטונים וסדרות של האחים וורנר מסדרת הלוני טונס, החל מ"ספייס ג'אם" (יצא ב-1996, דובב לעברית ב-1997). כמו כן, דיבב גם את ספלינטר במקום יהויכין פרידלנדר החל מסדרת "הדור הבא" של צבי הנינג'ה, אך בהמשך הסדרה מ-2003 הוחלף על ידי עפרון אטקין. בנוסף דיבב בהאגדה של קורה, עידן הקרח, פלאנט שין, סוד כמוס, חברים בחווה, הפינגווינים ממדגסקר, תפוס ת'פטיש, בי הגדולה מכולם!, מדלן היפה, דני שובבני: קרוז קונטרול, 20,000 מיל מתחת למים, סברינה: חברות לנצח, זורו המדהים, הילד הנוסע בזמן, קוסמים ליום אחד: הפרח המכושף, כלב מי שמנגן, סרט הרעשנים, בוא, כלב, בוא!, צוות פיקוויק, הקריין באטלס החיות ועוד.
מנדלמן ביים את דיבובם לעברית של עשרות סרטים כמו שרק (הסרט הראשון בסדרה מבית DreamWorks), חלום ליל קיץ, הפיה לילי, גארפילד, חברים על הכוונת של סוני ו-Fox ומפלצת של מלון וכן סדרות מצוירות ובהן צבי הנינג'ה, לוני טונס (בגרסה מאוחרת ששודרה בערוץ ג'וניור, שם דיבב את רוב הדמויות), גן עדן לכלבים, פוקימון ויש לנחש עם חן. שר את שירי הפתיחה בצבי הנינג'ה (2003, עם לירון לב), את שיר הפתיחה של כח המחץ (בדיבוב שאותו ביימה שפרירה זכאי), את שיר הפתיחה השני בדרגון בול Z (שאותו גם כתב) ואת שיר הפתיחה הראשון של דרגון בול סופר.
כשחקן

קולו של מנדלמן זכה להתארח גם בתוכניות טלוויזיה תוצרת ישראל, ולא רק בתקופת "הכל עובר חביבי": בסדרה "שמש", למשל, הוא קריין שעשועון שהונחה על ידי אפי בן ישראל, פארודיה על השעשועונים "הכספת" ו"החוליה החלשה". לאחר מכן השתתף בתפקיד עצמו בתוכנית "ארץ נהדרת" בשנת 2005, לצידו של טל פרידמן, שחיקה את דמותו, והיה למעשה חלק מפארודיה על "הכל עובר חביבי", שבה השתתפו אלי פיניש כיובל דור, אורנה בנאי כשלומית אהרון ומריאנו אידלמן כקיקי רוטשטיין.
בנוסף, קולו של מנדלמן מוקלט בתוכנת הניווט "Waze".
טור האמירויות

| --- | --- |

 מדינות:  איחוד האמירויות הערביות איחוד האמירויות הערביות
 סוג:  מרוץ קטעים
 חודש:  פברואר
 משך:  שבוע
 היסטוריה
 התקיים לראשונה:  2019
 מרוצים עד כה:  7
 מנצח ראשון:  סלובניה פרימוז' רוגליץ'
 מנצח אחרון:  סלובניה טאדיי פוגאצ'אר
 שנת מרוץ אחרונה:  2025
 
טור האמירויות (בערבית: جولة الإمارات, באנגלית: UAE Tour) הוא מרוץ אופניים בקטעים שנוצר בשנת 2019, כתוצאה ממיזוג של טור דובאי וטור אבו דאבי. המרוץ הוא חלק מסבב ממרוצי הוורלד טור.
היסטוריה

המרוץ נוצר ב-2019 כתוצאה ממיזוג של שני מרוצים, הטור של אבו דאבי והטור של דובאי. המנצח הראשון במרוץ היה פרימוז' רוגליץ' הסלובני. במהדורה של 2020, קוצר המרוץ מ-7 קטעים ל-5 קטעים. קטעים 6 ו-7 בוטלו לאחר ששני אנשי צוות איטלקים מאחת הקבוצות נמצאו חיוביים בבדיקה להימצאות נגיף הקורונה. במרוץ ניצח אדם ייטס, שהוביל את המרוץ לאחר הקטע החמישי.
מנצחים > כללי

| שנה | רוכב | קבוצה |
| --- | --- | --- |
| 2019 | סלובניה פרימוז' רוגליץ' | יומבו–ויסמה |
| 2020 | בריטניה אדם ייטס | מיצ'לטון - סקוט |
| 2021 | סלובניה טאדיי פוגאצ'אר | יו. איי. אי. אמירטס |
| 2022 | סלובניה טאדיי פוגאצ'אר | יו. איי. אי. אמירטס |
| 2023 | בלגיה רמקו אוונפול | סודאל קוויקסטפ |
| 2024 | בלגיה לנרט ואן אטוולט | לוטו–דסטני |
| 2025 | סלובניה טאדיי פוגאצ'אר | יו. איי. אי. אמירטס |
מנצחים > נקודות

| שנה | רוכב | קבוצה |
| --- | --- | --- |
| 2019 | איטליה אליה ויוויאני | דקונינק קוויק-סטפ |
| 2020 | אוסטרליה קיילב יואן | לוטו–סודאל |
| 2021 | הולנד דייוויד דקר | יומבו–ויסמה |
| 2022 | הולנד יספר פיליפסן | אלפסין–פניקס |
| 2023 | בלגיה טים מרליר | סודאל קוויקסטפ |
| 2024 | בלגיה טים מרליר | סודאל קוויקסטפ |
| 2025 | איטליה ג'ונתן מילאן | לידל-טרק |
מנצחים > רוכב צעיר

| שנה | רוכב | קבוצה |
| --- | --- | --- |
| 2019 | צרפת דויד גאודו | Groupama–FDJ |
| 2020 | סלובניה טאדיי פוגאצ'אר | יו. איי. אי. אמירטס |
| 2021 | סלובניה טאדיי פוגאצ'אר | יו. איי. אי. אמירטס |
| 2022 | סלובניה טאדיי פוגאצ'אר | יו. איי. אי. אמירטס |
| 2023 | בלגיה רמקו אוונפול | סודאל קוויקסטפ |
| 2024 | בלגיה לנרט ואן אטוולט | לוטו–דסטני |
| 2025 | ספרד איוון רומאו | קבוצת מוביסטאר |
מרוץ הנשים

החל משנת 2023 נערך מרוץ קטעים לנשים. המרוץ נערך בפברואר, כשבוע לפני מרוץ הגברים. המרוץ כולל ארבעה קטעים. הקטע השלישי מסתיים בג'בל חפיט (ער') ובשלושת המרוצים שנערכו עד 2025, המנצחת בקטע זה הייתה המנצחת בסיום בדרוג הכללי.
מרוץ הנשים > מנצחות בדרוג הכללי

| שנה | רוכב | קבוצה |
| --- | --- | --- |
| 2023 | איטליה אליסה לונגו בורגיני | לידל-טרק |
| 2024 | בלגיה לוטה קופקי | Team SD Worx–Protime |
| 2025 | איטליה אליסה לונגו בורגיני | לידל-טרק |
שלומי ברג

| --- | --- |

ברג, 2021
 לידה:  7 באוקטובר 1989 (בן 35)
 שם במה:  Berg 
 מוקד פעילות:  ישראל תל אביב, ישראל
 תקופת הפעילות:  מ-2000
 סוגה:  טראנס פסיכדלי • מוזיקה אלקטרונית
 שפה מועדפת:  עברית 
 חברת תקליטים:  Armada
 שיתופי פעולה בולטים:  ניליקס  בלסטויז  ארמין ואן ביורן
 
שלומי ברג (נולד ב-1989), הידוע בשם הבמה Berg, הוא מוזיקאי, מפיק ודי ג'יי ישראלי. הוא מתמקד בז'אנר פסיטראנס הפרוגרסיבי. במהלך הקריירה שלו, הפך לאחד האמנים הישראלים המובילים[דרוש מקור] בסצנת המוזיקה האלקטרונית, והופיע באירועים ובפסטיבלים מרכזיים ברחבי העולם כמו Airbeat one ,a State of Trance, Dreamstate, טומורולנד.
נכון לינואר 2025, ממוקם שלומי ברג במקום ה 29 ברשימת האמנים הישראלים המושמעים ביותר בספוטיפיי עם 627,000 השמעות חודשיות.
ביוגרפיה

ברג נולד וגדל בקריית גת. מגיל צעיר התעניין במוזיקה והחל להאזין למוזיקת טראנס פסיכדלית. בגיל 11 החל להתנסות בהפקת מוזיקה, תוך שימוש בסינתיסייזרים ובטכנולוגיות חדשניות. בתחילת דרכו, פעל תחת השם-"S-B Noise", אך בהמשך אימץ את שם הבמה "Berg".
המעבר לז'אנר הפסייטראנס הפרוגרסיבי סימן שלב חדש בקריירה של ברג, והוא הקדיש שנים לפיתוח סגנון מוזיקלי ייחודי המשלב טראנס, מלודיות וקווי בס חזקים.
סגנון מוזיקלי

הסגנון המוזיקלי של ברג משלב אלמנטים שונים של פסייטראנס פרוגרסיבי, תוך שמירה על ייחודיות שמבדילה אותו מאמנים אחרים בז'אנר. ההפקות של ברג מכילות קווי בס חזקים, מקצבים דינמיים ומלודיות המשלבות צלילים פסיכדליים. הוא מציין לא אחת את ההשפעה של סצנת הטראנס הפסיכדלי האורתודוקסי, אך הוא גם מביא לידי ביטוי גישות חדשניות ואלמנטים מודרניים, המרחיבים את גבולות הז'אנר.
במהלך הקריירה שלו, ברג התמקד ביצירת מוזיקה שמכוונת גם למיינסטרים וגם לאוהדי הז'אנר הקלאסי, וזו הסיבה לכך שסגנונו מציע איזון בין מוזיקה אינטנסיבית לבין פסגות מלודיות הרמוניות.
שלומי ברג חבר בהרכב סילבר פנדה יחד עם המוזיקאי הברזילאי לאו ברסלוס (Leo Barcellos), הרכב המתמקד בטכנו מלודי.
בשנת 2024 שיתף ברג פעולה עם המוזיקאים בלסטויז ומובי ויחד הוציאו חידוש לשיר Lift me up, (במקור מ 2005).
Bayaka

שירו "Bayaka" שיצא ב 2016, היווה אבן דרך משמעותית בקריירה של ברג. הוא אחד מהשירים המושמעים ביותר של אומן ישראלי בכל הזמנים [דרוש מקור], וברשימת השירים הישראליים המושמעים ביותר בספוטיפיי מדורג במקום ה 74 עם למעלה מ 16 מיליון השמעות נכון לדצמבר 2024.
Bayaka יצא באלבום Aurora ב־2016 ופתח עבור ברג דלתות לסצנה המסחרית. האלבום הוא שהביא את החשיפה ובעקבותיה את השיתוף עם ארמין ואן ביורן וגם לנגן אצלו ב A State of Trance ובהמשך גם בטומורולנד.
דיסקוגרפיה

Life Apart (2013)
Aurora (2016)
שיתופי פעולה

Blastoyz, Berg, Moby – Lift Me Up (2024)
(2022) Berg & Vin Vici – Sweet Harmony
Armin Van Buuren – Mr Navigator -Berg & Hi Profile Remix (2020)
(2014) Neelix – Smoke & Mirrors (Berg Remix)
לקריאה נוספת

כתבה קצרה על ברג במגזין EDM Identity משנת 2017
הערות שוליים

↑  admin, Exclusive interview with Berg: it’s all about the vibe, PSYKED IN THE CITY, ‏2015-08-29 (באנגלית)
↑   Berg from Israel - Exclusive Interview - Psymedia (ב־)
↑   Berg Sounds - Career overview - Fandom (ב־)
↑   admin, כתבה הסוקרת את שחרור האלבום אורורה באתר Trancentral (ב־)
↑   illuminaughty, A Sonic Legend: Berg, Illuminaughty, ‏2024-07-27 (באנגלית אמריקאית)
↑   admin, כתבה קצרה על ברג במגזין  EDM Identity (ב־)
| --- | --- |
בקרת זהויות :  MusicBrainz: fcc9273f-6a68-43eb-9075-7edc516d9b22
יעקב לורברבוים

ערך זה עוסק ברב, פוסק ופרשן. אם התכוונתם לביולוג ימי שנולד בשם זה, ראו .
| --- | --- |
 לידה:  1770 ה'תק"ל
 פטירה:  25 במאי 1832  (בגיל 62 בערך) כ"ה באייר ה'תקצ"ב סטרי (Stryi) שבגליציה
 מקום קבורה:  ק״ק סטריא
 תקופת הפעילות:  ? – 25 במאי 1832 
 רבותיו:  משולם איגרא 
 חיבוריו:  נתיבות המשפט, תורת גיטין, ועוד
 
רבי יעקב בן יעקב משה לורברבוים מליסא (נודע גם בכנוי: הגאון מליסא או הרב מליסא וכן הנתיבות, על שם ספרו "נתיבות המשפט"; ה'תק"ל, 1770 – כ"ה באייר ה'תקצ"ב, 25 במאי 1832) היה רב, פוסק הלכה, ורבהּ של העיר ליסא (לשנו) שבפולין. הוא בין הבולטים בין האחרונים, וספריו נלמדים הן במסגרת לימוד עיוני ישיבתי והן במסגרת לימודי ופסיקת הלכה.
ביוגרפיה

רבי יעקב היה בן הרב יעקב משה, צאצא למשפחת רבנים מיוחסת, ונינו של רבי צבי הירש אשכנזי מחבר הספר "חכם צבי". אביו, ר' יעקב משה לורברבוים (בן ר' נתן, בנו של בעל "חכם צבי"), נפטר  בכ"ד בשבט ה'תק"ל, והוא גדל בבית רבי יוסף תאומים אב בית דין בורשטין. בהמשך הוא למד אצל רבי משולם איגרא מטיסמניץ.
בתחילה כיהן כרב במנוסטריץ', ובשנת 1791 התמנה לרב בקאלוש שבמזרח גליציה, בה כתב רבים מספריו. היה אב בית הדין של קאלוש ובשנת 1809 התמנה לרבה של ליסא. בתקופת כהונתו גדלה הישיבה בעיר במאות תלמידים.
בשנת 1821 עזב בפתאומיות את ליסא, ונסע לגליציה. השערות רבות נאמרו בעניין, החל מבעיות עם פרנסי העיר, ועד המלחמה ברפורמה. אך מתברר כי נסע על מנת לגרש את אשתו, ומאחר ומכר את נכסיו לא יכול היה לשוב לליסא מכיוון והיה נחשב נתין זר, בשל כך חזר שוב לקאלוש, משם נסע ללבוב. בשנת 1828 התקבל לרב בסטרי (Stryi) שבגליציה (מאז פירוק ברית המועצות באוקראינה), שם נפטר בכ"ה באייר תקצ"ב (25 במאי 1832).
רבי יעקב נודע במלחמתו חסרת הפשרות נגד היהדות הרפורמית. במלחמתו שיתף פעולה עם רבי עקיבא איגר מפוזנא וחתנו רבי משה סופר ה"חת"ם סופר" מפרשבורג, עמם היה בקשרים חמים.
פרסומו לדורות בא מספריו ההלכתיים, ובעיקר מספריו "נתיבות המשפט" ו"חוות דעת". לאחר שפרסם את "נתיבות המשפט", ביאורו על שולחן ערוך חושן משפט, בו הוא חולק פעמים רבות על דברי הספר קצות החושן, פרסם רבי אריה לייב הלר - בעל ה"קצות החושן", קונטרס בשם "משובב נתיבות", בו הוא משיב על השגותיו של רבי יעקב. בתגובה, כתב רבי יעקב מהדורה חדשה שבה הוא משיב על השגותיו של בעל "קצות החושן" על ספרו. מהדורה זו נקראה לאחר פטירתו "יאיר נתיב". ספרים אלו, ובעיקר שני הראשונים, התקבלו כספרי יסוד בעולם התורני כולו.
חיים אישיים

רבי יעקב לורברבוים זכה לעושר רב ופרנסתו הייתה מצויה לו בריוח גדול. על פי המסופר, נישא רבי יעקב שלש פעמים, ובשלשתן התגרש. אשת נעוריו הייתה בתו של הגביר רבי נפתלי הירץ מסטאניסלב. אשתו השנייה [או השלישית] הייתה מרת שיינדל בתו של ר' יעקיל מרימנוב. היא נפטרה בבראדי ב-ח' ניסן תקצ"ח. מאשתו זו, ידוע כי נולדו לפחות שנים מילדיו.
ילדיו:
הרב מרדכי יהודה [לייב] לורברבוים ー גר בקאליש, לאחר מכן, בשנת ת"ר בערך, עלה לארץ ישראל והתיישב בצפת. נפטר בתמוז ה׳תרל"ד.
הרב יוסף משה לורברבוים ー בסוף ימיו גר בירושלים.  אך ישנה גרסה שונה, כי רבי יוסף משה, לא היה בנו של רבי יעקב, כי אם נכדו, בן בנו, רבי מרדכי יהודה אריה לייב הנ"ל.
הרב נתן נטע לורברבוים ー גר בקאליש, נפטר בחיי אביו בלא צאצאים. אחר שנתגרש מאשתו, והיא נישאת בשנית לבן הרב מזבאריז. [כמבואר בשו"ת ישועות יעקב אהע"ז סי' כ"ה].
מלבדם היו לו עוד שלוש בנות.
בת אחת בשם חיה ー נישאה לרבי צבי הירש תאומים, אב בית דין קאליש.
בת אחת בשם יענטל בריינדל ー נישאה לרב אלעזר הכהן, רבה של פולטוסק וסוכטשוב ומחבר "חידושי מהרא"ך".
הנצחתו בישראל

על שמו רחוב נתיבות המשפט במודיעין עילית וכן רחוב נחלת יעקב בכפר חסידים.
חיבוריו

חוות דעת - על שולחן ערוך חלק יורה דעה (1799).
מקור חיים - על שולחן ערוך אורח חיים ועל הט"ז ומגן אברהם (1807).
תורת גיטין - הערות על שולחן ערוך אבן העזר ועל סדר נשים (1813).
קהלת יעקב - על הלכות קידושין והלכות יום טוב (1831).
בית יעקב - הערות על שולחן ערוך אבן העזר ועל מסכת כתובות (1823).
נתיבות המשפט - על שולחן ערוך חושן משפט והשגות הספר קצות החושן של רבי אריה לייב הלר, (1809).
יאיר נתיב - תשובות להשגותיו של בעל "קצות החושן" על "נתיבות המשפט".
סידור דרך החיים, עם הלכות יומיומיות (1828).
מעשה ניסים - על הגדה של פסח (1801). (טקסט באתר ספריא)
נחלת יעקב - ביאורים נחמדים על התורה (מהדורה חדשה: מכון ירושלים, 2013).
אמת ליעקב - על אגדות הש"ס (1855, מהדורה חדשה: מכון ירושלים, 2013).
דרשות מהר"י ליסא (מהדורה חדשה: מכון ירושלים, 2013).
אמרי יושר - על מגילת רות (1805)
תעלומות חכמה - על מגילת קהלת (1804)
צרור המור – פירוש על שיר השירים (1805).
פלגי מים - על מגילת איכה (1805).
מגילת סתרים - על מגילת אסתר (1808).
קונטרס תיקון עירובין - בענייני עירובין
צוואת רבינו יעקב מליסא זצלה"ה - הודפסה בסוף ספר תולדות יעקב.
פובוטקסיס

פובוטקסיס (באנגלית: Phobotaxis) היא תגובה התנהגותית אקראית לכל הצורות של גירויים אברסיביים (דוחים). תגובה פובית חיובית היא תגובה שבה הפעילות מוגברת או שהאורגניזם נע לעבר הגירוי. הפוביה בהקשר זה היא החשש מהימנעות מהגירוי, אם הגירוי מייצג מזון, מקור חום ואור או מחסה. תגובה פובית שלילית מוגדרת כתגובה שבה הפעילות פוחתת או האורגניזם מתרחק מהגירוי, כשמדובר בגירוי מפחיד או מסוכן.
ברמה החיידקית, פובוטקסיס נראית באופן קבוע בהתאם לפוטוטקסיס, שהיא תנועה אקראית בתגובה לאור. בפרוטובקטריה רודוספיריליום רוברום (Rhodospirillum rubrum), נוכחות יון ברזל יוצרת אורך גל אור שאינו נוח לפעילות פיזיולוגית. מצב זה מעורר תגובה פוטו-פובוטקטית (פובוטקסיס כלפי אור) חיובית, שבה הפרוטובקטריה נעה לעבר אור כחול וכמעט על סגול (UV). התגובה הפובית מסווגת כתגובה פוטו-פובוטקטית.
התוצר הפוטוכימי של קומפלקס ברזל פועל כגירוי כימי, מה שהופך זאת גם לדוגמה של כימוטקסיס. באאוקריוט אאוגלנה (Euglena), פובוטקסיס חיובי ופוטוטקסיס חיובי מציגים כמעט את אותם ספקטרומי פעולה, מה שמספק ראיות נוספות לקשר ביניהם. קיימות גם עדויות התומכות בפוטו-פובוטקסיס בשילוב עם הובלת אלקטרונים הדרושה בפוטוסינתזה עבור שתי אצות ספציפיות: פורמידיום אונסינאטום (Phormidium uncinatum) ופורמידיום אוטומנאלה (Ph. autumnale).
אין עדויות רבות לפובוטקסיס בתגובה לגירויי מישוש, אך יש עדויות המצביעות על כך שמינים מגיבים בדרכים שממקסמות את המשאבים הדרושים, למשל מזון. ניסוי שדימה שובלי תנועות של מאובני עקבות במעבר בין התקופות הגאולוגיות אדיקר וקמבריון הראה שאלו שעסקו בפובוטקסיס, למשל הימנעות משבילים שמצביעים על אזורים שכבר נוצלו, צברו משאבים רבים יותר והיו בעלי יעילות חיפוש גבוהה יותר. חיפוש זה אחר משאבים כרוך בשינויים בדפוסי התנועה, לכיוון של תנועה לא סדירה, בשילוב גרביטקסיס, שהיא תנועה בתגובה לשינויים בכוח המשיכה, וכימורספציה (chemoreception; היכולת לזהות קלט כימי) כדי לזהות את הדפוס המרחבי של הריחות ולנוע בתגובה למרכיבים כימיים.
הערות שוליים

↑  Nultsch, Wilhelm; Häder, Donat-P. (ביוני 1988). "Photomovement in Motile Microorganisms—Ii". Photochemistry and Photobiology. 47 (6): 837–869. doi:10.1111/j.1751-1097.1988.tb01668.x. ISSN 0031-8655. PMID 3064112. {{cite journal}}:  (עזרה)
↑  Harayama, Shigeaki; Iino, Tmsuo (ביוני 1977). "Ferric Ion as Photoreceptor of Photo- Phobotaxis in Non-Pigmented Rhodospirillum Rubrum". Photochemistry and Photobiology. 25 (6): 571–578. doi:10.1111/j.1751-1097.1977.tb09130.x. ISSN 0031-8655. {{cite journal}}:  (עזרה)
↑  Diehn, Bodo (1969-02-18). "Action spectra of the phototactic responses in Euglena". Biochimica et Biophysica Acta (BBA) - General Subjects. 177 (1): 136–143. doi:10.1016/0304-4165(69)90073-7. ISSN 0304-4165. PMID 5781185.
↑  Nultsch, W. (ביוני 1965). "Light Reaction Systems in Cyanophyceae". Photochemistry and Photobiology. 4 (3): 613–619. doi:10.1111/j.1751-1097.1965.tb09781.x. ISSN 0031-8655. {{cite journal}}:  (עזרה)
1 2  Plotnick, Roy (Winter 2007). "Chemoreception, Odor Landscapes, and Foraging in Ancient Marine Landscapes". Palaeontologia Electronica. 10.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
טלוויזיה רב-ערוצית

שירות טלוויזיה רב-ערוצית, הוא סוג של ספק שירות המפיץ ללקוחותיו שידורי טלוויזיה בערוצים רבים, תמורת דמי מנוי. הערוצים המופצים כוללים בדרך כלל שידורים של תחנות טלוויזיה מקומיות, תחנות טלוויזה גלובליות, ערוצים מיוחדים המופצים אך ורק באמצעות ספקי טלוויזיה רב-ערוצית, ושירותי טלוויזיה בתשלום המציעים תוכן פרימיום כגון סרטים עלילתיים ותוכניות מקוריות אחרות.
שידורי טלוויזיה אלה מופצים ללקוחות באמצעים שונים, בהם טלוויזיה בכבלים (בכבל תקשורת או בסיב אופטי), טלוויזיה בלוויין והאינטרנט (IPTV). ציוד המסופק ללקוחות על מנת לקבל את השירות, כולל בדרך כלל ממיר קנייני אחד או יותר, המשמש לפענוח האותות ששודרו. שירותים רב-ערוציים דיגיטליים כוללים בדרך כלל לוח שידורים אלקטרוני שניתן להשתמש בו כדי לעיין בערוצים זמינים, ומציעים מקליט וידאו דיגיטלי (DVR), שיכול להקליט תוכניות לכונן קשיח פנימי לצפייה מאוחרת יותר, כמו גם תכונות אינטראקטיביות אחרות כגון שירותי וידאו על פי דרישה ושירותי שלם וצפה אחרים.
טלוויזיה רב-ערוצית נמכרת בדרך כלל בחבילות של ערוצים, המורכבות משכבות שירות עם ערוצים שונים שנוספו בכל רמה, יחד עם חבילות נושא של ערוצים שניתן להוסיף לשירות, בדרך כלל מכסות נישות או ז'אנרים ספציפיים כמו תוכניות לילדים, שידורי ספורט ושירותי פרימיום. ספקים מסוימים עשויים להציע אפשרות "A la carte", שבה לקוחות יכולים לרכוש ערוצים נוספים מחוץ לחבילות.
ספק טלוויזיה רב-ערוצית עשוי להציע שירותים אחרים, כגון אינטרנט בפס רחב, טלפון קווי וטלפון סלולרי, ולספק תמריצים ללקוחות להירשם לכל השירותים כחבילה משולבת.
תוכניות

תוכניות בטלוויזיה רב-ערוצית מחולקות לרוב בין ערוצים לקליטה חופשית, ערוצים למנויים בלבד, ושירותי טלוויזיה בתשלום (או "פרימיום"). במדינות מסוימות החוק מחייב ספקי טלוויזיה רב-ערוצית לכלול ערוצים לקליטה חופשית ספציפיים ושירותים אחרים, לרבות תחנות מקומיות ורשתות לאומיות (כגון שידור ציבורי). רוב הרשתות המתמחות ממומנות מפרסומות וכן מתשלום מספק הטלוויזיה הרב-ערוצית תמורת הזכות להפיץ את הערוץ למנויים שלו. ערוצים מיוחדים יכולים למקד לאוכלוסייה כללית בדומה לרשתות לקליטה חופשית, או לכוון לשרת אוכלוסייה מסוימת או נישות ספציפיות.
לפלטפורמות טלוויזיה רב-ערוצית דיגיטליות יש רוחב סרט גדול יותר מאשר לשירותי כבלים אנלוגיים, כלומר יש קיבולת ערוצים עבור יותר ערוצים מיוחדים הנותנים מענה למאפיינים דמוגרפיים או תחומי עניין מסוימים בשוק הטלוויזיה. בצפון אמריקה, המונח "כבלים בסיסי" מתייחס לעיתים קרובות לערוצים המיוחדים הנפוצים ביותר (בניגוד לערוצים שהושקו בעיקר בכבלים ובלוויין דיגיטליים בלבד, בשל הקיבולת המורחבת שלהם).
ערוצי טלוויזיה בתשלום הם שירותי פרימיום הממומנים מדמי מנוי שמשלמים הלקוחות, במקום פרסום. הם עוסקים בדרך כלל בתוכן פרימיום, כגון סרטים עלילתיים (בדרך כלל בתוך חלון יציאה בין יציאתם לקולנוע ועד יציאתם בווידאו ביתי), סדרות מקוריות ומבצעים מיוחדים. חלק משירותי פרימיום מוכווני בידור שידרו מדי פעם אירועי ספורט; בארצות הברית, רשתות פרימיום כמו HBO ושואוטיים ידועות בזכות שידורי האיגרוף שלהן (HBO סיימה את שידורי האיגרוף שלה ב-2018). בשל עלותן וזמינותן המוגבלת יותר, רשתות פרימיום בדרך כלל מקלות יותר בכל הנוגע לתוכן, ועשויות לשדר תוכן ברובו לא מצונזר (לעומת זאת, בארצות הברית, רשתות כבלים בסיסיות רבות מצנזרות בעצמן את התוכניות שלהן מתוכן אלים או פורנוגרפי בגלל ציפיות הצופים והמפרסמים, וערוצי השידור מוגבלים על פי חוק משידור חומר לא ראוי). חלק מרשתות הפרימיום עשויות לשדר פורנוגרפיה (במיוחד בשעות הלילה המאוחרות) או להיות מוקדשות לחלוטין לכך. שירות פרימיום מודרני מורכב בדרך כלל ממספר ערוצים, כולל ערוץ דגל ראשי, ומספר ערוצי "מולטיפלקס" המתמקדים בז'אנרים או אוכלוסייה מסוימים.
ראו גם

טלוויזיה רב-ערוצית בישראל
הערות שוליים

↑  Ashley Rodriguez, Streaming’s live-TV bundles aren’t actually saving cord-cutters money compared to cable, Quartz, ‏19 בינואר 2018